**SPOZNAVANJE OKOLJA: NAPOTKI ZA DELO NA DALJAVO**

**Datum: 30. TEDEN, 14. 4. 2020 – 17. 4. 2020**

1. **ura: POKLICI IN HOBIJI**

Pri slovenščini je vsak že naredil miselni vzorec poklica, ki bi ga rad opravljal, ko bo odrasel.

V tem tednu pa si bomo pri SPO pogledali še več o poklicih in hobijih.

S svojimi domačimi se lahko igrate igro Pantomima – poklici. Z gibi ponazori poklic, ostali pa ga skušajo ugotoviti.

Razišči, kaj so po poklicu tvoji starši in drugi sorodniki. Ali vsi opravljajo poklic, za katerega so se šolali? Če ne, jih povprašaj, zakaj ne? S čim pa se radi ukvarjajo v prostem času?

Pozorno si oglej poslano predstavitev o poklicih in hobijih.



1. **ura: POKLICI IN HOBIJI**

Zapiši v zvezek: Poklici in hobiji

Učenci, dijaki in študentje hodijo v šolo, kjer pridobivajo znanje in spretnosti za svoj poklic.

POKLIC

Odrasli hodijo v službo in na delovnem mestu opravljajo delo, ki je njihov poklic**.** Včasih pa delo, ki ga opravljajo, ni njihov poklic. Za opravljano delo odrasli dobijo plačilo.

HOBI

Ljudje se v prostem času ukvarjamo z različnimi dejavnostmi - hobiji, ki jih izberemo po lastnih željah.

V prostem času rad plavam.



Moj hobi je slikanje.



**SPO - DODATNE NALOGE:**

Preberi še: **Ali veš?**

* Z nekaterimi poklici se lahko zaposlimo na različnih delovnih mestih.

Vzgojiteljica opravlja delo v vrtcu ali šoli, zdravnik se zaposli

v zdravstvenem domu ali bolnišnici, učitelj športa je lahko tudi trener …



* To, kar je za nekoga hobi, je lahko za nekoga drugega poklic, in obratno. Marsikomu pa je poklic tudi hobi.

**Izberi in naredi, če želiš😊.**

* Med sorodniki in znanci lahko poiščeš nekoga, ki ima zanimiv poklic, delo in ga intervjujaš – uporabiš lahko telefon.
* Lahko si ogledaš več o poklicu, ki te zanima: poglej videoposnetke na YouTubu – To bo moj poklic (MOJA IZBIRA).
* Preizkusi se v nalogah povezanih s poklici preko računalnika:
* *Zapiši žensko obliko poklica.*

<https://www.thatquiz.org/sl/practicetest?1x4lmf0w52og>

* *Ugani, kateri poklic opravljam?*

<https://www.uciteljska.net/kvizi/HotPot/PokliciAnim/Prvi.htm>

* *Križanka – poklici.*

<https://www.uciteljska.net/kvizi/HotPot/poklici/Poklici2.htm>

* *Kdaj jih potrebujemo? Kadar…*

<https://www.uciteljska.net/kvizi/HotPot/poklici/Poklici1.htm>

* *Premetanka – poklici.*

<https://www.uciteljska.net/kvizi/HotPot/Ucimo/BIgre/poklici.htm>

* uganke o poklicih:

Ugotovi, kaj sodi skupaj. Lahko se kakšno uganko naučiš na pamet in koga od domačih vprašaš, če pozna odgovor.

|  |  |
| --- | --- |
| Ko bolan boš, mama s tabo k njemu bo zavila,da te pregleda, in da predpiše ti zdravila. | KUHAR |
| Prinaša nam pošiljke, pisma in revije,pes nanj laja, ko k nabiralniku zavije. | KNJIŽNIČARKA |
| Kdo je ta, ki v krop zelenjavo zmeče,nato pa z zajemalko juho ven privleče? | ZDRAVNIK |
| Med knjigami preživlja svoj delovni čas,nam jih posoja, z novitetami seznanja nas. | PRODAJALKA |
| Predšolske otroke v vrtcu vsak dan vzgaja,da kasneje šolanje jim ne nagaja. | POŠTAR |
| Z avtobusom, s taksijem prevaža ljudi,mnogo ur na dan za krmilom preživi. | PEK |
| Reže, tehta sir, salamo - in svetuje,kadar v trgovini kupec nakupuje. | ŠOFER |
| Ves bel od moke kruh peče vse noči,da z mize lahko nam zjutraj zadiši. | VZGOJITELJICA |
| Lase umiva, barva, striže in navija,včasih pa frizura postane polomija. | ZOBOZDRAVNIK |
| Velikokrat je prijazna, še večkrat je stroga -bolje za učenca je, da jo uboga. | POLICAJ |
| Belo haljo nosi, vendar kuhar ni,ob pogledu nanj boječnež zadrhti,v ustih zob pa v hipu več ga ne boli. | UČITELJICA |
| Mož v modri uniformi za varnost skrbi,nepridiprave zasleduje in lovi. | FRIZERKA |